English: Thanks to the Brexit Minister for his statement today. To quote from page 3 of your statement: 'we face leaving without a deal on 29 March and we must prepare for that.' I think that's a very sensible approach. I take on board what you say, that many levers, in terms of preparing for Brexit, are in the hands of the UK Government. But I think that there are a lot of contingency plans that you can set in motion now, and I do welcome the fact that you are actually making plans for us to leave the European Union. I think it can be no bad thing if contingency plans are made for the date that we're working with, of 29 March, which is in only nine weeks' time, and hopefully that will be the date when the United Kingdom leaves the European Union. I see that on Sky News they now have a countdown on the screen, which is today showing that there are only 73 days until Brexit. Given the time frame, and given all the plans that you could conceivably make, is it your intention to give us a Brexit update each Tuesday? I think that would be helpful, bearing in mind the comments that Darren Millar made about all of the meetings that are taking place between different levels of government that we don't always hear about in this place. So, I think it would be a good idea if we did have a weekly update of what your contingency plans are exactly, given that we now know that we do face this prospect of leaving on the correct date of 29 March, and given the fact that you're now accepting that as a very real possibility. As I say, I think there are things that the Welsh Government can do to plan. For instance, you've set up the website. I think that's a good idea. Working with the ports authorities is very important, so it would be good if you could give us some updates on that as we go along, if you can't add anything to what you've said this afternoon on that issue. As I say, on this side of the Chamber we are very much committed to leaving on the date of 29 March. I'm glad that you've now put in your statement that that is a possibility you are countenancing. I hope that your efforts are now going to be concentrated on making these contingency plans and giving advice to people and to businesses, rather than on lobbying the UK Government not to leave the EU or to delay the leaving date, which is what you've been doing for the last two and a half years. The best thing is to focus your efforts on making your contingency plans, accept firmly that 29 March is the date that the UK will leave the EU, because, as you've said yourself today, that is now a very real possibility. Diolch yn fawr iawn.
Welsh: Diolch i'r Gweinidog Brexit am ei ddatganiad heddiw. Dyfynnaf o dudalen 3 eich datganiad: rydym ni'n wynebu gadael heb gytundeb ar 29 Mawrth ac mae'n rhaid inni baratoi ar gyfer hynny. Rwy'n credu bod hynny'n ymagwedd synhwyrol iawn. Rwy'n derbyn yr hyn yr ydych chi'n ei ddweud, bod sawl agwedd, o ran paratoi ar gyfer Brexit, yn nwylo Llywodraeth y DU. Ond rwy'n credu bod llawer o gynlluniau wrth gefn y gallwch eu gweithredu nawr, ac rwyf i yn croesawu'r ffaith eich bod chi mewn gwirionedd yn gwneud cynlluniau er mwyn i ni adael yr Undeb Ewropeaidd. Nid wyf i'n credu ei fod yn beth drwg o gwbl os gwneir cynlluniau wrth gefn ar gyfer y dyddiad yr ydym ni'n gweithio ag ef, Mawrth 29, sef ymhen dim ond naw wythnos, a gobeithio mai dyna fydd y dyddiad pan fydd y Deyrnas Unedig yn gadael yr Undeb Ewropeaidd. Gwelaf ar Sky News eu bod nhw bellach yn cyfri'r dyddiau ar y sgrin, sydd heddiw yn dangos nad oes dim ond 73 diwrnod tan Brexit. O ystyried yr amserlen, ac o ystyried yr holl gynlluniau y gallech eu gwneud o bosib, ai eich bwriad yw rhoi'r newyddion diweddaraf inni am Brexit bob dydd Mawrth? Rwy'n credu y byddai hynny'n ddefnyddiol, gan gadw mewn cof y sylwadau a wnaeth Darren Millar am yr holl gyfarfodydd sy'n digwydd rhwng gwahanol haenau o lywodraeth nad ydym ni bob amser yn clywed amdanyn nhw yn y lle hwn. Felly, rwy'n credu y byddai hi'n syniad da pe byddem ni'n cael y newyddion diweddaraf yn wythnosol ynghylch beth yn union yw eich cynlluniau wrth gefn, gan ein bod ni'n gwybod erbyn hyn ein bod ni yn wynebu'r posibilrwydd hwn o adael ar y dyddiad cywir, 29 Mawrth, ac o ystyried y ffaith eich bod chi bellach yn derbyn hynny fel posibilrwydd tebygol iawn. Fel rwy'n dweud, rwy'n credu bod pethau y gall Llywodraeth Cymru eu gwneud i gynllunio. Er enghraifft, rydych chi wedi sefydlu'r wefan. Rwy'n credu bod hynny'n syniad da. Mae gweithio gydag awdurdodau'r porthladdoedd yn bwysig iawn, felly byddai'n dda pe baech chi'n rhoi'r wybodaeth ddiweddaraf inni ynghylch hynny wrth i amser fynd yn ei flaen, os na allwch chi ychwanegu unrhyw beth at yr hyn yr ydych chi wedi'i ddweud y prynhawn yma ar y mater hwnnw. Fel rwy'n dweud, ar yr ochr yma i'r Siambr rydym ni'n ymroddedig iawn i adael ar 29 Mawrth. Rwy'n falch eich bod wedi dweud yn eich datganiad bellach bod hynny'n bosibilrwydd yr ydych chi yn ei ystyried. Rwy'n gobeithio y byddwch chi'n canolbwyntio eich ymdrechion ar wneud y cynlluniau wrth gefn hyn a rhoi cyngor i bobl a busnesau, yn hytrach nag ar lobïo Llywodraeth y DU i beidio â gadael yr UE neu i ohirio'r dyddiad ymadael, sef yr hyn yr ydych chi wedi bod yn ei wneud dros y ddwy flynedd a hanner diwethaf. Y peth gorau yw canolbwyntio eich ymdrechion ar wneud eich cynlluniau wrth gefn, derbyn yn gadarn mai 29 Mawrth yw'r dyddiad y bydd y DU yn gadael yr UE, oherwydd, fel yr ydych chi wedi dweud eich hun heddiw, mae hynny'n awr yn bosibilrwydd real iawn. Diolch yn fawr iawn.